《续咏史二首 其二 韩伯休》
宋代·方一夔

卖药长安市，古有韩伯休。纷纷要谐价，百唤不转头。

坐令儿女要，暮去不稍留。人生异鸟兽，饮啄择所求。

岂无爪距才，而要安笼囚。贫贱亦有道，不独为身谋。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。